CELEX: 32020R0370
Language: bg
Date: 2020-03-05 00:00:00
Title: Регламент за изпълнение (ЕС) 2020/370 на Съвета от 5 март 2020 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна

6.3.2020   
               
               
                  BG
               
               
                  Официален вестник на Европейския съюз
               
               
                  L 71/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/370 НА СЪВЕТА
         от 5 март 2020 година
         за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
         като взе предвид предложението от върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 5 март 2014 г. Съветът прие Регламент (ЕС) № 208/2014.
                  
               
                     (2)
                  
                  
                     Въз основа на преглед от страна на Съвета вписванията за две лица следва да бъдат заличени, а информацията в приложение I относно правото на защита и правото на ефективната съдебна защита следва да бъде актуализирана.
                  
               
                     (3)
                  
                  
                     Поради това приложение I към Регламент (ЕС) № 208/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 208/2014 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Блюксел на 5 март 2020 година.
            
               
                  За Съвета
               
               
                  Председател
               
               T. ĆORIĆ
            
         
         
            (1)  ОВ L 66, 6.3.2014 г., стр. 1.
      
      
         
            ПРИЛОЖЕНИЕ
            Приложение I към Регламент (ЕС) № 208/2014 се изменя, както следва:
            
                        1)
                     
                     
                        в раздел „А. Списък на лицата, образуванията и органите, посочени в член 2“, вписванията за следните лица се заличават:
                        
                                    11.
                                 
                                 
                                    Mykola Yanovych Azarov;
                                 
                              
                                    18.
                                 
                                 
                                    Edward Stavytskyi;
                                 
                              
                  
                        2)
                     
                     
                        раздел „Б. Право на защита и право на ефективна съдебна защита“ се заменя със следното:
                        
                                    „Б.
                                 
                                 
                                    Право на защита и право на ефективна съдебна защита
                                    Право на защита и право на ефективна съдебна защита съгласно Наказателно-процесуалния кодекс на Украйна
                                    Член 42 от Наказателно-процесуалния кодекс на Украйна („Наказателно-процесуалния кодекс“) предвижда, че всяко лице, което е заподозряно или обвинено в рамките на наказателно производство, има право на защита и право на ефективна съдебна защита. Това включва: правото на лицето да бъде информирано за престъплението, в което е заподозряно или обвинено; правото да бъде изрично и своевременно информирано за правата му съгласно Наказателно-процесуалния кодекс; правото на защитник при първо поискване; правото да изисква предприемането на процесуални действия; и правото на оспорване на решения, действия и бездействия на следовател, прокурор и съдия-следовател. Член 306 от Наказателно-процесуалния кодекс предвижда, че жалбите срещу решения, действия или бездействия на следовател или прокурор трябва да се разглеждат от съдия-следовател от местен съд в присъствието на жалбоподателя или на неговия защитник или законен представител. Член 308 от Наказателно-процесуалния кодекс предвижда, че жалба във връзка с неспазването на разумен срок по време на досъдебното производство от следовател или прокурор може да бъде подадена пред висшестоящ прокурор и тя трябва да бъде разгледана в рамките на три дни от нейното подаване. Освен това в член 309 от Наказателно-процесуалния кодекс се посочва кои решения на съдия-следователите могат да бъдат обжалвани и се уточнява, че други решения могат да подлежат на съдебен контрол в хода на предварителното производство в съда. Освен това редица процесуални следствени действия могат да бъдат предприети само след постановление на съдия-следовател или съд (например изземване на имущество съгласно членове 167 – 175 и мерки за задържане съгласно членове 176 – 178 от Наказателно-процесуалния кодекс).
                                    Прилагане на правото на защита и правото на ефективна съдебна защита по отношение на всяко от включените в списъка лица
                                    
                                                1.
                                             
                                             
                                                Viktor Fedorovych Yanukovych
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Янукович са зачетени в хода на наказателното производство, на което Съветът се е позовал. Това е видно по-специално от писмата от 26 септември 2014 г. и 8 октомври 2014 г. за изпращането на писменото уведомление за подозрение, от информацията за това, че разрешение за задочно специално досъдебно производство е било дадено на 27 юли 2015 г., от редица съдебни решения, свързани с изземането на имущество, и от факта, че решението от 27 септември 2017 г. за суспендиране на наказателното производство е подлежало на обжалване. Освен това Съветът разполага с доказателства в преписката си, че на 30 септември 2019 г. е предоставена нова възможност за защита.
                                             
                                          
                                                2.
                                             
                                             
                                                Vitalii Yuriyovych Zakharchenko
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Zakharchenko са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 21 май 2018 г. и 23 ноември 2018 г., с които се дава разрешение за задържането на г-н Zakharchenko с цел отвеждането му пред съда, за да участва в изслушване по искането за налагане на задържане като мярка за неотклонение. Освен това решението от 19 февруари 2019 г. за суспендиране на досъдебното производство подлежи на обжалване.
                                             
                                          
                                                3.
                                             
                                             
                                                Viktor Pavlovych Pshonka
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Pshonka са зачетени в хода на наказателното производство, на което се е позовал Съветът. Това се доказва по-специално от факта, че на 22 декември 2014 г. е изпратено писмено уведомление за подозрение, от факта, че решението от 16 юни 2017 г. за суспендирането на наказателното производство е подлежало на обжалване и от решенията на съдия-следователя от 12 март 2018 г., 13 август 2018 г. и 5 септември 2019 г., с които се дава разрешение за задържането на г-н Pshonka с цел да бъде изправен пред съда, за да участва в разглеждането на искането за задържане под стража.
                                             
                                          
                                                6.
                                             
                                             
                                                Viktor Ivanovych Ratushniak
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Ratushniak са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 21 май 2018 г. и 23 ноември 2018 г., с които се дава разрешение за задържането на г-н Ratushniak с цел изправянето му пред съда, за да участва в разглеждането на искането за налагане на задържане като мярка за неотклонение. Освен това решението от 19 февруари 2019 г. за суспендиране на досъдебното производство подлежи на обжалване.
                                             
                                          
                                                7.
                                             
                                             
                                                Oleksandr Viktorovych Yanukovych
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Янукович са зачетени в хода на наказателното производство, на което Съветът се е позовал. За това свидетелстват по-специално редица решения на съда, отнасящи се до изземване на имущество и решението на съдия-следователя от 27 юни 2018 г. за отмяна на решението на прокуратурата, с което се отказва искането на защитата за прекратяване на разследването.
                                             
                                          
                                                9.
                                             
                                             
                                                Artem Viktorovych Pshonka
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Pshonka са зачетени в хода на наказателното производство, на което се е позовал Съветът. Това се доказва по-специално от факта, че на 29 декември 2014 г. е изпратено писмено уведомление за подозрение, от факта, че решението от 16 юни 2017 г. за суспендирането на наказателното производство е подлежало на обжалване и от решенията на съдия-следователя от 12 март 2018 г., 13 август 2018 г. и 5 септември 2019 г., с които се дава разрешение за задържането на г-н Pshonka с цел да бъде изправен пред съда, за да участва в разглеждането на искането за задържане под стража.
                                             
                                          
                                                12.
                                             
                                             
                                                Serhiy Vitalyovych Kurchenko
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Kurchenko са зачетени в хода на наказателното производство, на което се е позовал Съветът. За това свидетелства по-специално решението на съдия-следователя от 7 март 2018 г., с което се дава разрешение за специално задочно разследване. Освен това защитата е уведомена за приключването на досъдебното производство на 28 март 2019 г. и ѝ е предоставен достъп за запознаване с материалите.
                                             
                                          
                                                13.
                                             
                                             
                                                Dmytro Volodymyrovych Tabachnyk
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Tabachnyk са зачетени в хода на наказателното производство, на което се е позовал Съветът. За това свидетелстват по-специално решението на съдия-следователя от 8 май 2018 г., с което се дава разрешение за задържането на г-н Tabachnyk с цел отвеждането му пред съда, за да участва в изслушване по искането за налагане на задържане като мярка за неотклонение.
                                             
                                          
                                                15.
                                             
                                             
                                                Serhiy Hennadiyovych Arbuzov
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Arbuzov са зачетени в хода на наказателното производство, на което се е позовал Съветът. За това свидетелстват по-специално писмото от 24 април 2017 г. относно изпращането на писменото уведомление за подозрение, решенията на съдия-следователя от 19 декември 2018 г., 18 март 2019 г. и 29 юли 2019 г., с което се уважава жалбата на защитата срещу бездействието на Главната прокуратура, решението на съдия-следователя от 10 август 2017 г., с което се дава разрешение за специално задочно разследване, както и решенията на съдия-следователя от 4 и 5 ноември 2019 г., с които се отхвърлят исканията на защитата за определяне на краен срок за приключване на досъдебното производство.
                                             
                                          
                                                17.
                                             
                                             
                                                Oleksandr Viktorovych Klymenko
                                                Наказателното производство за присвояване на публични финансови средства или активи все още продължава.
                                                Информацията в преписката на Съвета показва, че правото на защита и правото на ефективна съдебна защита на г-н Klymenko са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 1 март 2017 г. и от 5 октомври 2018 г., с които се дава разрешение за специално задочно разследване, решенията на съдия-следователя от 8 февруари 2017 г. и 19 август 2019 г., с които се предвижда превантивна мярка под формата на задържане под стража, както и фактът, че е в ход процесът на запознаване с материалите по наказателното производство от страна на защитата.“